open-index/open-wikipedia-markdown huggingface dataset:
Telefolkets Fridom

***Telefolkets Fridom***, opprinnelig med tittelen ***Fridom***, var en norsk avis som kom ut på Herøya/Notodden i årene 1945/1946 til 1950. Den var talerør for Norges Kommunistiske Parti. 

Initiativet til å gi ut avis ble drøftet på møte i NKP-laget på industristedet Herøya 8. september 1945. Der valgte man en komité på tre personer som skulle kontakte andre bedrifter i distriktet for å utgi en «bedriftsavis». De tre var Th. Hansen, Kr. Dahl og Einar Johansen, med H. Christensen som suppleant.

Resultatet ble avisen *Fridom*, som de første par årene den eksisterte ble utgitt med rot i det faglige miljøet og NKP-laget på Herøya. Avisen var på fire sider, i stort seks-spaltet format. I 1946 klarte man kun å få ut ti nummer, men fra 1947 kom den om lag hver fjortende dag.

Avisen ble lansert som en fortsettelse av den illegale avisen ''Fridom'', som under krigen var blitt smuglet inn gjennom fabrikkportene på Herøya. Avisens første nummer i 1946 var derfor merket «5. årgang». Tidlig i 1947 måtte den i all hast bytte navn. Postverket krevde det, siden en annen avis i hovedstaden visstnok benyttet det samme navnet. Fra nr. 2 1947 het avisen derfor *Telefolkets Fridom*.

Avisens første nummer kom med undertittelen «Bedriftsavis for fagorganiserte arbeidere i Skiensfjorden», noe som raskt ble endret til «Bedriftsavis for fagorganiserte arbeidere i Telemark». Snart proklamerte man også at avisen skulle favne Notodden. Den fungerte etter hvert som et organ for NKP i hele distriktet, og etter livlig debatt vedtok NKP-laget på Herøya 16. februar 1948 også formelt å anbefale distriktets overtagelse av avisen. Måneden etter var det imidlertid fortsatt Herøya-laget som sto for valgene til avisen, da Oddvar Aasland enstemmig ble valgt til sekretær i bladstyret, og Th. Hansen (formann), W Sivertsen, Oddvar Aasland og Olaf Syversen til avisens representantskap.

Under det dramatiske partioppgjøret i NKP i 1949 sto Peder Furubotns linje sterkt i NKP i Telemark, og *Telefolkets Fridom* var den eneste NKP-avisen som støttet Furubotn-fløyen. I 1950 var avisen fullstendig dominert av stoff om konfliktene i partiet, og *Telefolkets Fridom* gikk inn da Furubotns endelige nederlag i NKP var et faktum. Siste nummer av avisen kom 4. mars 1950.

## Redaktører

*Oddvar Aasland (1946)
*Odd Kløvfjeld (1946)
*Syvert Larsen (1946)
*Johs. Landfald (1946 - 1947)
*Håkon A. Ødegaard (1947 - 1950)

I Ødegaards redaktørtid var Aasland «midlertidig redaktør» for et par nummer i 1948, mens Marchel Jacobsen var «fungerende og ansvarlig redaktør» deler av 1949, og senere redaksjonsekretær.

## Referanser
Audun Mortensen

**Audun Mortensen** (født 24. november 1985) er en norsk forfatter, oppvokst i Askim. Mortensen har utgitt ti bøker på Flamme Forlag, og har deltatt på flere utstillinger, blant annet Gagosian Gallery i New York.

## Forfatterskap
Mortensens debutbok *Alle forteller meg hvor bra jeg er i tilfelle jeg blir det* ble kåret til «Årets beste diktdebut» av Aftenposten. Mortensen er blitt kalt «landets mest moderne forfatter» og er kåret til et av landets «30 unge talenter under 30» av Dagens Næringsliv.

Romanen *Roman* utkom i 2010. Boken var en omskrivning av Vladimir Nabokovs *[[Lolita]]*.

I 2011 utga Mortensen *The Collected Jokes of Slavoj Žižek,* som består av alle vitsene i bøkene til den slovenske filosofen Slavoj Žižek. Boken ble senere solgt til MIT Press, og oversatt til 15 språk.

Romanen *Samleren* utkom i 2015. Boken var en omskriving av romanen *The Burnt Orange Heresy* fra 1971, skrevet av den amerikanske krimforfatteren Charles Willeford. Mortensen offentligjorde selv at boken var basert på boken til Willeford, og Willeford er kreditert i kolofonen med teksten «Takk til Chas». Forlaget trakk etter hvert utgivelsen fra salg, men fastholdt standpunktet sitt om at *Samleren* ikke kan forstås som plagiat i ren forstand, og at boken var i et grenseland som forlaget ønsket en offentlig diskusjon om. 

## Bibliografi
* *Alle forteller meg hvor bra jeg er i tilfelle jeg blir det*, Flamme Forlag (2009), ISBN 9788202314972
* *Roman*, Flamme Forlag (2010), ISBN 9788202335984
* *Surf's up (2010)*, Trauma Wien (2010)
* *This Year's Model*, Atelier Series (2011)
* *Aaliyah*, Flamme Forlag (2011), ISBN 9788202350291
* *The Collected Jokes of Slavoj Žižek*, Flamme Forlag (2012), ISBN 9788202391799
* *27 519 tegn med mellomrom*, Flamme Forlag (2013), ISBN 9788282880053
* *Žižek's Jokes*, MIT Press (2014), ISBN 9780262026710
* *Dyr jeg har møtt*, Flamme Forlag (2014), ISBN 9788282880510
* *Samleren*, Flamme Forlag (2015), ISBN 978-82-8288-110-4
* *Nylig historikk*, Flamme Forlag (2016), ISBN 978-82-8288-168-5
* *Fire dager i Berlin*, Flamme Forlag (2017), ISBN 978-82-8288-247-7
* *Fotballspillere som rimer*, Flamme Forlag (2018), ISBN 978-82-8288-309-2
* *Forventninger til ny teknologi*, Flamme Forlag (2018), ISBN 978-82-8288-313-9

;Gjendiktinger
* *Jeg elsker deg*, Flamme Forlag (2010)
* *Ut og stjæle fra American Apparel*, Cappelen Damm (2011), ISBN 9788202327330

## Referanser


## Eksterne lenker
*
Kunstakademiets Arkitektskole

**Kunstakademiets Arkitektskole** er en del av Det Kongelige Danske Kunstakademi.

Kunstakademiets Arkitektskole flyttet fra flere forskjellige adresser bak Kongens Nytorv til Holmen i 1996. Sammen med bl.a. Rytmisk Musikkonservatorium, Den Danske Scenekunstskole og Den Danske Filmskole utgjør den en campus med kunstneriske, kreative fag.

Skolen har 11 studieavdelinger og følgende institutter:
* Institut for Bygningskultur
* Institut for Teknologi
* Institut for Planlægning
* Institut for Design og Kommunikation

Skolens bibliotek er Kunstakademiets Arkitektskoles Bibliotek, som er dansk hovedfagbibliotek for arkitektur.

## Rektorer
Før 1974: Se Kunstakademiet
* (1974–1985) Tobias Faber
* (1985–1990) Bente Beedholm 
* (1990–1996) Ebbe Melgaard
* (1996–1997) Hanne Marcussen
* (1997–2000) Thorkel Dahl
* (2000-nå) Sven Felding

## Eksterne lenker
* Kunstakademiets Arkitektskoles hjemmeside
Dewas

**Dewas** (hindi/marathi: ) er en by og et distrikt i den indiske delstaten Madhya Pradesh. 

Området ligger på Malwaplatået i vestre delen av delstaten, nordøst fra byen Indore, sydøst om Ujjain og sydvest om Shajapur. Området reiser seg sakte opp mot Vindhyafjellet, via Chambalelven og Kali Sindh-elven som igjen går nord gjennom distriktet på sin veg mot Ganges. I sør ligger Dewasdistriktet i Narmadaelvens dal.

Distriktets areal er i dag på 7&nbsp;020&nbsp;km² og ved folketellingen i 2001 var det 306&nbsp;617 innbyggere i distriktet. I byen Dewas bodde det 245 000 innbyggere i 2001 , noe som var en økning på 26 % siden 1991. Distriktets territorelle utstrekning samsvarer med de tidligere fyrstedømmene Dewas Senior og Dewas Junior, selv om fyrstedømmenes totale areal var noe større.

## Referanser
Chandannagar

**Chandannagar** (bengali ) er en by ved  Huglielven i den indiske delstaten Vest-Bengal. Den ligger i distriktet Hugli. Byen *Chandannagar Municipal Corporation* inngår i Kolkatas forstadområde og hadde ved folketellingen i 2001, 162&nbsp;187 innbyggere. på et areal på 22,03 km². Byen ligger om lag 30 kilometer fra storbyen Kolkata, og det er mulig å komme seg dit med bil, tog og båt.

Byen og dens nærmeste omgivelser var en fransk besittelse til 1950. Den gikk da under navnet *Chandernagor*. Kolonien hadde i 1903 et areal på 9,4 km² og rundt 25 844 innbyggere. Franskmennene hadde faktori i byen allerede i 1676, og i 1688 avstod Aurangzeb byen og dens område til Det franske ostindiske kompani. I 1757 ble byen tatt av Robert Clive, men den ble i 1763 gitt tilbake til franskmennene. Britene tok byen igjen i 1794. Den ble så tilbakelevert til franskmennene i 1816. Franskmennene overlot i 1950 administrasjonen til India og avsto territoriet formelt i 1954.

## Referanser


## Eksterne lenker
*
Uduthurai

**Uduthurai** (Tamil: உடுதுரை ), er en liten by nordøst på Jaffna, Sri Lanka.
Byen har en grunnskole som består av 1. til 10. klasse.
Byens hovedressurs er fisk. Byen er også kjent for sitt Lord Murugan tempel.
Uduthurai har et idrettsforbund som heter Sakthivel og arbeider med volleyball og fotball.

Stranden i Uduthurai er populær blant dem som flyktet til andre land på grunn av borgerkrig, for å få utdanning og arbeid og som stadig kommer til Uduthurai som feriemål.
Kunstakademiets Arkitektskoles Bibliotek

**Kunstakademiets Arkitektskoles Bibliotek** (forkortet KASB) er et forskningsbibliotek under Kunstakademiets Arkitektskole i Danmark.

Biblioteket het til å begynne med *Bygningsteknisk Studiearkiv* (BSA) og ble opprettet i 1929. I 1930 ble biblioteket overtatt av Det Kongelige Danske Kunstakademi som en avdeling av Arkitektskolen. Siden 1933 har biblioteket tilbudt offentlig adgang. Bygningsteknisk Studiearkiv endret i 1983 navn til *Byggeriets Studiearkiv* og igjen i 2000 til Kunstakademiets Arkitektskoles Bibliotek – KASB.

I 2005 feiret institusjonen sitt 75-årsjubileum.

## Overbibliotekarer
* (1930–1979) Dan Fink
* (1981–1998) Steen Estvad Petersen
* (1998–1999) Flemming Skude, konstituert
* (2000–2003) René Steffensen
* (2004–) Ditte Jessing

## Eksterne lenker
* KASBs hjemmeside
* Jubileumshjemmeside for KASBs 75-årsjubileum
Jhunjhunu

**Jhunjhunu** (hindi ) er en by og et distrikt i den historiske Shekhawatiprovinsen i den indiske delstaten Rajasthan. Jhunjhunu, som er en av delstatens rikeste distrikt, har et areal på 5 929&nbsp;km², der en større del er steppelandskap. Aravallifjellet strekker seg inn i den sydøstlige delen av distriktet. I 1450 ble byen erobret av muslimene, som har opprettet et nawabrike under Chauhandynastiet. Ved folketellingen 2001 bodde det 1 913 000 i distriktet, mens i byen Jhunjhunu bodde det 100 000.

## Eksterne lenker
* Distriktets offisielle hjemmeside
Centovallibanen

**Centovallibanen** (sveitsisk side: **Ferrovia delle Centovalli**, italiensk side: **Ferrovia Vigezzina**), er en grensekryssende jernbane med sporvidde 1&nbsp;000 mm (meterspor) som går fra Locarno i Sveits til Domodossola i Italia. Banen ble åpnet 23. november 1923 og eies og drives i samarbeid mellom det sveitsiske transportselskapet Ferrovie Autolinee Regionali Ticinesi (FART) og det italienske jernbaneselskapet Società Subalpina di Imprese Ferroviarie (SSIF). Linjen går gjennom et dalføre som på sveitsisk side heter Centovalli (hundre daler), og Valle Vigezzo på italiensk side. Linjens to endestasjoner ligger under bakken, og Domodossola stasjon er plassert nær FS-stasjonen på Simplonbanen, mens Locarno stasjon ligger nær SBB-stasjonen med forbindelse til Bellinzona og Sankt Gotthardbanen. Undergrunnstasjonen i Locarno ble åpnet i 1990, og erstattet linjen som gikk gjennom bygatene (og som var kilde til trafikkproblemer). Centovallibanen har ikke konkurranse fra busslinjer, og er derfor viktig for lokalbefolkningen. Turisttrafikken er også et stadig viktigere trafikkgrunnlag.

## Linjekart

 
 
 

 

|}

## Eksterne lenker
* SSIFs hjemmeside (italiensk) Besøkt 20. november 2009
* FARTs hjemmeside (italiensk/tysk) Besøkt 20. november 2009
* The scenic Centovalli railway: A romantic journey engelsk Besøkt 23. november 2011
* Train drivers' view Locarno-Camedo Film
* Train drivers' view Camedo-Marone Film 
* Train drivers' view Marone-Domodossola Film
Spania under Vinter-OL 1984

**Spania under Vinter-OL 1984**. Tolv sportsutøvere, ti menn og to kvinner, fra Spania deltok i fire sporter, alpint, langrenn, skihopping og skiskyting under Vinter-OL 1984 i Sarajevo i Jugoslavia. Spania vant ikke noen medaljer, beste plassering var en sjetteplass i damenes storslalåm.
  
## Medaljer
Storbritannia under Vinter-OL 1984

**Storbritannia under Vinter-OL 1984**. Femti sportsutøvere, trettisju menn og tretten kvinner, fra Storbritannia deltok i sju sporter, aking, alpint, bobsleigh, hurtigløp på skøyter, kunstløp, langrenn og skiskyting under Vinter-OL 1984 i Sarajevo i Jugoslavia. Storbritannia kom på ellevteplass med en gullmedalje. 

## Medaljer

## Medaljevinnerne

## Alpint

;Menn

;Kvinner

## Langrenn

;Menn

;4 × 10&nbsp;km stafett menn

;Kvinner

;4 × 5&nbsp;km stafett kvinner

## Eksterne lenker
*Official Olympic Report (PDF)
*International Olympic Committee results database
* Olympic Winter Games 1984, full results by sports-reference.com
Sveits under Vinter-OL 1984

**Sveits under Vinter-OL 1984**. Førtito sportsutøvere, tjueni menn og tretten kvinner, fra Sveits deltok i åtte sporter, alpint, bobsleigh, kunstløp, langrenn, skihopping, kombinert, hurtigløp på skøyter og skiskyting under Vinter-OL 1984 i Sarajevo i  Jugoslavia. Sveits kom på åttendeplass med to gull-, to sølv- og en bronsemedalje. Alpinisten Erika Hess var flaggbærer under åpningsseremonien.
 
## Medaljer

## Medaljevinnerne
Alena Poptsjanka

**Alena Vasiljevna Poptsjanka**, belarusisk Алена Попчанка - *Aljena Poptsjanka* (russisk: Елена Васильевна Попченко; født 28. juli 1979 i Homel, Belarus) er en belarusisk svømmer som har vunnet ett VM-gull, ett EM-gull og to bronse for Belarus. I tillegg har hun også én VM-bronse, to EM-gull og en bronse for Frankrike. Popchanka deltok også under Sommer-OL 1996, 2000 og 2004 for Belarus, og under Sommer-OL 2008 for Frankrike.

## Referanser


## Eksterne lenker
*
Kohima

**Kohima** (hindi: ) er en by og et kommunestyre i distriktet med samme navn i den indiske delstaten Nagaland. Byen er delstatshovedstaden i Nagaland. Den ligger i gjennomsnitt 1&nbsp;500 moh., og er dermed blant Indias høyestliggende store byer. Det er en av tre byer i Nagaland som er kommuner. De to andre er Dimapur og Mokokchung. 

Byen er pittoresk beliggende i fjellene, mellom grønne åser og høyere fjelltopper i sørlige delen av distriktet. Byen har fått navnet *Kohima* fordi «Kew Hi» er navnet på en plante som vokser i fjellsidene. «Kew Hi Ma» betyr «mennene fra landet hvor blomsten Kew Hi vokser». Tidligere var Kohima kjent som *Thigoma*. 

Under andre verdenskrig ble Japans hær og *Indian National Army* under Subhash Chandra Bose stoppet i et slag ved Kohima og Imphal. I dag ligger det en stor gravlund på dette stedet. I desember hvert år finner festivalen Hornbill sted i byen, hvor kulturen til nagafolket blir presentert og deres dans blir fremført. 

## Demografi

Ved folketellingen i 2001 hadde Kohima en befolkning på 78&nbsp;584. Av disse innbyggerne utgjorde 53&nbsp;prosent menn og 47&nbsp;prosent kvinner. Kohima hadde en gjennomsnittlig lesekyndighet på 75&nbsp;prosent. Dette var høyere enn landsgjennomsnittet på 59,5. Mannlig lesekyndighet var 79&nbsp;prosent, mens kvinnelig lesekyndighet var 70. 13 prosent av befolkningen var barn under 6 år. 

Størstedelen av de innfødte i Kohima distrikt tilhører folkeslagene angami, naga og rengma. 

I dag består byens befolkning av mennesker fra alle de 16 stammene i Nagaland. Antallet angamier og aoer er det største i dagens Kohima og nærområdene. 

Stor-Kohima, som inkluderer Kohima landsby, Jakhama og Jotsoma i tillegg til Kohima by, er det nest største byområdet i Nagaland etter Dimapur-Chumukedima. Det har en befolkning på rundt 99&nbsp;795.

## Eksterne lenker
* Distriktets offisielle nettside (engelsk)
Høytfungerende autisme

**Høytfungerende autisme (HFA)** er et begrep som brukes for å betegne en person med autisme som har normal intelligens og språk.

Høytfungerende autisme og Asperger syndrom blir ofte brukt om hverandre, og det er uenighet blant fagfolk om det er to forskjellige tilstander eller to betegnelser på samme tilstand. Personer med HFA har vansker innenfor de samme områdene som andre innen autismespekteret, det vil si at de har problemer med sosial interaksjon, kommunikasjon og stereotyp og repetitiv atferd. Personer med HFA kjennetegnes også ved at de har problemer med å forstå andres følelser og intensjoner (såkalt «theory of mind»), problemer med å forstå sammenhenger og utøvende funksjonsvansker. Personer med HFA vil ofte ha vansker med den sosiale bruken av språket. De bruker språket mest til monologer og er ofte dårlige på dialog. De fleste mennesker med HFA har særinteresser som de kan mye om, særinteressene er ofte knyttet opp mot faktaopplysninger og kan f.eks. dreie seg om togtider og togtabeller eller alle hovedstedene i verden. Mennesker med HFA vil stort sett ha problemer med å forstå ansiktsuttrykk og kroppsspråk, inkl. øyekontakt. Det er vanlig at de enten har en veldig intens form for øyekontakt, eller at øyekontakt er helt fraværende. Prognosen ved HFA er ikke stort bedre enn ved ikke-høytfungerende autisme . De fleste må ha både varig tilrettelagt arbeid og bolig, og mange er utsatt for sosial isolasjon. Forekomsten av psykiske tilleggsvansker er høy.

## Se også
*Autisme
*Aspergers syndrom
Sovjetunionen under Vinter-OL 1984

**Sovjetunionen under Vinter-OL 1984**. Nittini sportsutøvere, syttifire menn og tjuefem kvinner, fra Sovjetunionen deltok i ti sporter, aking, alpint, kunstløp, bobsleigh, langrenn, kombinert, hurtigløp på skøyter, skihopping, skiskyting og ishockey under Vinter-OL 1984 i Sarajevo i Jugoslavia. Sovjetunionen, som deltok før åttende gang i et vinter-OL, ble nest beste nasjon med seks gull-, ti sølv- og ni bronsemedaljer. Ishockeykeeperen Vladislav Tretjak var Sovjetunionens flaggbærer under åpningsseremonien.

## Medaljer

## Medaljevinnerne

## Eksterne lenker
*  Soviet Union at the 1984 Sarajevo Winter Games  på Sports-reference.com/olympics
Daman (by)

**Daman** (portugisisk: , gujarati: ) er en by og en kommune i distriktet Daman i unionsterritoriet Dadra og Nagar Haveli og Daman og Diu i India. I 2001 hadde byen nærmere 36&nbsp;000 innbyggere. Den ligger ved Khambhatbukta, ca. 150 km nord for Mumbai. Daman ligger gjennomsnittlig 5 moh.

## Historie
Portugisiske utforskere ledet av Diogo de Melo kom tilfeldigvis til området i 1523, etter at en storm hadde blåst dem ut av kurs mens de seilte mot Ormus, en viktig handelsby portugiserne samhandlet med ved innløpet til Persiabukten. 

Damão ble portugisisk koloni i 1559, og forble dette i rundt 400 år. På 1500-tallet ble det reist en større festning i  Motidaman til vern mot Mogulriket. Meget av festningen står fremdeles, og huser en stor del av de lokale myndighetenes kontorer.

Damãos områder ble utvidet i 1780. Kolonien bestod av tre atskilte deler, i alt 456 km², da den i 1961 ble okkupert av India etter et slag mellom indiske og portugisiske styrker. Under kampene ble fire indere og ti portugisere drept. 

Inntil 1987 ble Daman administrert sammen med Goa og Diu. Daman forble ikke del av den nye delstaten Goa, men dannet et nytt forbundsterritorium med omkringliggende landsbyer og Diu (*[[Daman og Diu]]*). Slik var det frem til 2020. Da ble det foretatt en sammenslåing og det oppstod et nytt, men fremdeles nokså lite, forbundsterritorium: Dadra og Nagar Haveli og Daman og Diu. Det tilførte Dadra og Nagar Haveli har også en fortid som portugisisk; de var to av de tre adskilte deler nevnt overfor men som fikk en litt annen administrativ behandling etter den indiske maktovertagelse. Området ligger ikke særlig langt fra Daman.

## Demografi
Ved folketellingen i 2001 hadde Daman en befolkning på 35&nbsp;743 innbyggere. Av dette tallet utgjorde 53&nbsp;% menn og 47&nbsp;% kvinner. Gjennomsnittlig lesekyndighet i byen var 76&nbsp;%, noe som var høyere enn landsgjennomsnittet på 59,5&nbsp;%. Mannlig lesekyndighet var 81&nbsp;%, mens kvinnelig lesekyndighet var 70&nbsp;%. 12&nbsp;% av befolkningen i byen var barn under 6 år. 

Størsteparten av befolkningen i Daman er faglærte og utdannede tilflyttede arbeidere (fra hele India) som bor i Daman for en periode på rundt 4-5 år. Lokalbefolkningen består for det meste av fiskere kalt *Tandeler* på gujarati. Det meste av befolkningen er en blanding av hinduer, muslimer og kristne, med hinduisme som den dominerende religionen. Det har aldri kommet noen rapporter om bråk eller opprør i dette området, selv ikke da opprøret i Gujarat brøt ut i 2002. 

## Referanser


## Eksterne lenker
* Daman og Dius offisielle nettside (engelsk)
Abu Road

**Abu Road** er en mindre by i distriktet Sirohi i delstaten Rajasthan i vestlige India. Den ligger 27 km sørøst for Mount Abu og togstasjonen i byen ligger på hovedjernbanen mellom Delhi og Ahmadabad. 

## Historie
Abu Road het opprinnelig Kharadi. Rajputana Malwa Railway etablerte jernbanestasjonen her 30. desember 1880, og stasjonen fikk navnet Abu Road. 

## Geografi
Abu Road er den største byen i Sirohi District. Byen ligger 263 meter over havet.

## Befolkning

### Per 2001
Abu Road hadde i 2001 en befolkning på 47&nbsp;230. Befolkningen bestod da av 53&nbsp;% menn og 47&nbsp;% kvinner. 15&nbsp;% av befolkningen var under 6&nbsp;år. 68&nbsp;% av befolkningen kunne lese og skrive. Dette var høyere enn det nasjonale gjennomsnittet på 59,5&nbsp;%. 60&nbsp;% av mennene var lesekyndige, mens bare 40&nbsp;% av kvinnene var det.

### Per 2011
Ved folketellingen i 2011 hadde Abu Road 55&nbsp;559&nbsp;innbyggere.

### Per 2024
I 2024 antas det at byen har 78&nbsp;000&nbsp;innbyggere. Det skulle vært en folketelling i 2021, men den ble utsatt på grunn av koronaviruspandemien.

## Referanser
Fengnan

**Fengnan** (kinesisk: 丰南区; pinyin: *Fēngnán Qū*) er et bydistrikt i byprefekturet Tangshan i provinsen Hebei i Folkerepublikken Kina. 

Befolkningen var på  innbyggere i 1999, og selve byen Fengnan hadde  innbyggere.

## Samferdsel
Kinas riksvei 112, en ringvei som går rundt Beijings byprovins, fører gjennom området.

Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

## Referanser


## Eksterne lenker
* Lokalregjeringens hjemmesider
Sverige under Vinter-OL 1984

**Sverige under Vinter-OL 1984**. Seksti sportsutøvere, femtien menn og ni kvinner, fra Sverige deltok i åtte, aking, alpint, bobsleigh, langrenn, hurtigløp på skøyter, kunstløp, skiskyting og ishockey under Vinter-OL 1984 i Sarajevo i Jugoslavia. Sverige kom på femteplass med fire gull- to sølv- og to bronsemedaljer. Ishockeyspilleren Mats Waltin var Sveriges flaggbærer under åpningsseremonien. 

## Medaljer

## Medaljevinnerne

## Hurtigløp på skøyter

;Damer

;Herrer

## Eksterne lenker
*  Sweden at the 1984 Sarajevo Winter Games  på sports-reference.com/olympics
Raumo landkommune

**Raumo landkommune** (svensk: *Raumo landskommun*, finsk: *Rauman maalaiskunta*) er en tidligere kommune i landskapet Satakunta i Finland. Kommunen var enspråklig finsk. Raumo landkommune hadde  innbyggere i 1988.

Raumo landkommune ble slått sammen med Raumo by 1. januar 1993.

## Referanser
Björneborg landkommune

**Björneborg landkommune** (svensk: *Björneborgs landskommun*, finsk: *Porin maalaiskunta*) er en tidligere kommune i landskapet Satakunta i Finland. Kommunen hadde  innbyggere i 1963. Björneborg landkommune var enspråklig finsk.

Björneborg landkommune ble slått sammen med Björneborg by i 1967.

## Referanser
Sør-Korea under Vinter-OL 1984

**Sør-Korea under Vinter-OL 1984**. Femten sportsutøvere, elleve mann og fire kvinner, fra Sør-Korea deltok i fem sporter, alpint, hurtigløp på skøyter, kunstløp, langrenn og skiskyting under Vinter-OL 1984 i Sarajevo i Jugoslavia. Sør-Korea, som deltok for niende gang i et vinter-OL, vant ikke noen medaljer. Beste plassering var en 22.-plass på 500 meter skøyter for damer.  

## Medaljer
Beichen

**Beichen** (kinesisk: 北辰区; pinyin: *Běichén Qū*) er et distrikt i byprovinsen Tianjin i Folkerepublikken Kina. Beicheng har et areal på 478,48&nbsp;km² og ca. 320&nbsp;000&nbsp;innbyggere (2004).

## Administrative enheter
Distriktet består av tre subdistrikter og ni storkommuner:

*Subdistriktet Guoyuan Xincun (果园新村街道);
*Subdistriktet Jixianli (集贤里街道);
*Subdistriktet Pudong (普东街道);

*Storkommunen Tianmu (天穆镇);
*Storkommunen Beicang (北仓镇);
*Storkommunen Shuangjie (双街镇);
*Storkommunen Shuangkou (双口镇);
*Storkommunen Qingguang (青光镇);
*Storkommunen Yixingbu (宜兴埠镇);
*Storkommunen Xiaodian (小淀镇);
*Storkommunen Dazhangzhuang (大张庄镇);
*Storkommunen Xiditou (西堤头镇).

## Samferdsel
Kinas riksvei 112, en ringvei som går rundt Beijings byprovins, fører gjennom området.

Kinas riksvei 205 passerer gjennom området. Den begynner i Shanhaiguan og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

## Referanser
Casino Empire

***Casino Empire*** er et videospill utviklet av Sierra Entertainment i 2002. I spillet driver man et kasino etter beste evne, og dermed komme videre til nye og mer utfordrende casinoer. Hvert kasino har sin egen historie.

Gamespot ga spillet en poengsum på 5,9 av 10.

## Handling
Målet med "Hoyle Casino Empire" går ut på å drifte sitt et casino. Det er to moduser i spillet; Empire Mode eller Sandbox Mode. Empire Mode sender spilleren til et av åtte kasinoer hvor man begynner med et veldig lite kasino, og arbeider seg opp til det største casinoet i området. I hvert kasino får spilleren spesifikke mål å oppfylle, på en begrenset tid, for å gjøre kasinoet til et vellykket sted. Hvis spilleren ikke når målene sine i tide, blir spillet avsluttet. Sandbox Mode lar spilleren bygge det kasinoet man selv ønsker, uten de samme spesifikke målene, eller begrenset tid.

Spilleren starter i en bestemt type bygning med en begrenset sum penger, og begynner på første nivå. Status på nivået bestemmer hva slags casino-spill og tjenester som kan bygges i kasinoet. Å øke en nivå-status krever en sum kontanter, et visst antall kunder i kasinoet og en rekke gode rangeringer. Denne statusen kan gå så høyt som fire. Antall kunder kan økes ved å introdusere forskjellige spill eller tjenester, og de gode vurderingene kan økes ved å introdusere variasjon, innredning på rommene, utvidelser av bygningen, ulke luksus-tjenester, eller tilfredsstille kundenes krav.

Generelle krav fra kunder kan for eksempel inkludere kontanter (eller minibanker) for å ta ut penger for å spille pengespill, spisesteder eller drikkevarer og hotellrom. Hvis disse generelle kravene ikke blir oppfylt, kan kundene bestemme seg for å forlate hele kasinoet eller gi elendige anmeldelser. Besøkende til casinoet kan dukke opp i forskjellige klasser, alt fra turister som har lite penger å bruke, til VIP-gjester som har veldig mye penger. Når det bygges ut ulike spill og tjenester i kasinoet, blir det også behov for vedlikehold for å fortsette å holde kasinoet i gang. Det er behov for service-personell for å opprettholde spilleautomatene, forvaltere holder kasinoet og badene rene, kelner som serverer drikke, eller sikkerhetsvakter som skal holde uønskede personer vekk fra kasinoet.

Å tjene penger på lovlig måte gjøres ved å etablere tilstrekkelige tjenester til antall kunder og godta kommersielle avtaler. Imidlertid kan spilleren også tjene penger ulovlig ved jukse-modus, og akseptere kriminelle avtaler som for eksempel hvitvasking av penger. Slike ulovligheter kan føre til økonomiske tap, og andre problemer, hvis juksingen blir oppdaget av myndighetene i spillet. Samtidig som man forsøker å tjene penger, må spilleren også huske på blant annet vedlikehold og lønnskostnader for ansatte i spillet. Hvis penger går under null, står spilleren i gjeld og kan ikke bruke penger eller tjenester før tilstrekkelig med penger er opptjent igjen.

## Referanser


## Eksterne lenker
*
Strekkmerker

**Strekkmerker** (medisinerspråk: **striae** eller entall **stria**) er en form for arrdannelse i huden, som kan sees ved at vevet har avvikende, ofte mere rødlig eller lilla farge, kan være nedsenket i forhold til øvrig hudoverflate og ikke blir brunt, men solbrent. Årsaken er at huden er forstrukket. Merkene kan minskes over tid, men ikke forsvinne helt.

Merkene er ofte en følge av rask økning av hudoverflaten, assosiert med vekst i puberteten, større vektøkning, vanligst ved graviditet, men også bodybuilding som overgår hudens elastisitet. Hormonelle faktorer antas også å spille en rolle, men der gjenstår mye forskning.

Strekkmerker kan forekomme overalt på kroppen, men har hyppigst forekomst over større lagre av underhudsfett. Det vanligste er rundt navlen, bryster (graviditets- eller ammingsstrekk), men også armer, føtter, hofter og bakpartier. 

Mange opplever strekkmerker som sjenerende. De utgjør ingen kjent helserisiko, og eventuell behandling vil derfor normalt anses som kosmetisk. Der finnes i dag behandlingsformer, men ingen av disse er 100% sikre med hensyn til resultat. 

## Tegn og symptomer
Striae, eller "strekkmerker", ser først ut som rødaktige eller lilla skader som kan dukke opp hvor som helst på kroppen, men de oppstår oftest der det samler seg mest fett. De vises vanligvis på magen (spesielt rundt navlen), brystet, skuldrene, armhulene, ryggen, hoftene (både innvendig og utvendig), lårene og baken. Over tid blir de atrofiske og mister pigment. De berørte områdene ser tomme ut og føles myke.

Strekkmerker vises i dermis, det elastiske midterste laget av vev som hjelper huden med å beholde formen. Strekkmerker dannes ikke så lenge dermis støtter huden; strekkpåvirkning påvirker hvor strekkmerkene dukker opp og i hvilken retning de går.

De kan (men ikke alltid) gi følelse av svie og kløe, i tillegg til emosjonell stress. I seg selv utgjør de ingen helsefare og påvirker ikke kroppens evne til å fungere normalt og komme seg. Likevel liker noen mennesker ikke utseendet på strekkmerker. De forekommer oftest hos unge kvinner som ofte søker behandling hos en hudlege etter graviditet.

## Forebygging
Kollagen og elastin er proteiner i huden som gir styrke, fasthet, elastisitet og hjelper strukket hud med å gå tilbake til sin opprinnelige tilstand. Å øke produksjonen av kollagen og elastin bidrar til å forhindre strekkmerker. Strekkmerker kan også oppstå på grunn av næringsmangel. Å spise mat som fremmer hudhelse, som mat rik på sink, proteinrik mat og mat med høyt innhold av vitamin A, C og D, kan bidra til å bli kvitt strekkmerker. En systematisk gjennomgang fant ingen bevis for at kremer og oljer er nyttige for å forhindre eller redusere strekkmerker under graviditet.

## Referanser
Huaiyin (Huai’an)

**Huaiyin** (kinesisk: 淮阴区; pinyin: *Huáiyīn Qū*) er et bydistrikt i byprefekturet Huai'an i provinsen Jiangsu i Folkerepublikken Kina. Det har et areal på 1&nbsp;264&nbsp;km² og teller ca. 850&nbsp;000&nbsp;innbyggere (2004). 

Frem til 2001 var Huaiyin navnet på hele det byprefekturet som nå heter Huaiyin.

## Samferdsel
Kinas riksvei 205 passerer gjennom området. Den begynner i Shanhaiguan og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

## Eksterne lenker
* Infoside
Ms. Pac-Man

***Ms. Pac-Man*** er et arkadespill produsert av Midway Manufacturing. Spillet ble gitt ut et år etter *[[Pac-Man]]*. Ms. Pac-Man ble gitt ut i Nord-Amerika i 1982 og etter som spillet ble svært popoulært, gitt ut av *Pac-Man*-utgiver Namco et offisielt spill.spillet ble en av de mest solgte amerikanskproduserte arkadespillene med 115 000 solgte spill.

Spillet har blitt konvertert til mange konsoller, for eksempel Nintendo, Super Nintendo og Xbox Live Arcade.

## Referanser


## Eksterne lenker
* 
* GCC 2004 reunion audio Presentasjon av GCC alumni av selskapets historie
* Ms. PAC-MAN for iPod hos NamcoGames.com
* 
* ''Ms. Pac-Man (360)'' Reviews hos Metacritic
* Twin Galaxies har en liste over Ms. Pac-Man high scores (brukerresistrering påkrevd)
Nådendal landkommune

**Nådendal landkommune** (svensk: *Nådendals landskommun*, finsk: *Naantalin maalaiskunta*) er en tidligere kommune i det finske landskapet Egentliga Finland.
Kommunen hadde  innbyggere i 1963. Nådendal landkommune var en finskspråklig kommune.

Nådendal landkommune ble slått sammen med Nådendal by 1. januar 1964.

## Referanser
Vasai-Virar

**Vasai-Virar** (marathi: ) er en by i den indiske delstaten Maharashtra beliggende vest i India. Byen tilhører disktriket Thane. Delstatens myndigheter har besluttet å slå sammen fire tidligere byer med 53 nærliggende byer og samhold, som tilsammen skal utgjøre den kommunale enheten *Vasai-Virar Municipal Corporation*. En offentliggjørelse om dette gikk ut den 3. juli 2009. Den sammenlagte innbyggertallet for de enheter som nå er Vasai-Virar gikk opp til ca. 700&nbsp;000 innbyggere hvis man ser på den siste offisielle folketellingen som ble gjennomført i 2001. Man kommer også til å vurdere å inkludere elleve nye byer som tilsammen skal inneholde cirka 35&nbsp;000 innbyggere i 2001. Byens myndigheter er planlagt å legges til byen Virar som ligger ca. 6 mil nord for Mumbai.

De fire byene som inngår i Vasai-Virar (med innbyggertall fra 2001) er: Nalasopara (184&nbsp;538), Navghar-Manikpur (116&nbsp;723), Vasai (49&nbsp;337) og Virar (118&nbsp;928). Deretter inngår flere mindre byer og noen urbane områder som, som Gokhivare (20&nbsp;075), Kopharad (5&nbsp;276), Sandor (8&nbsp;336) og Waliv (15&nbsp;388).

Vasai var i kolonitiden under portugisisk regime og het da Baçaimm, men er også blitt kalt Bassein.

Mange protester har blitt gjort over stiftelsen av byen, da mange i de berørte byene frykter at de kommer til å påvirkes negativt av den økende urbaniseringen i området som er forventet av sammelslåingen. De fleste av byene motsatte seg til ansluttningen til Vasai-Virar ved et møte den 21. september 2006, men sammenslåingen har blitt gjennomført tross dette.

## Referanser
Jokke med Tourettes

**Jokke med Tourettes** var et norsk band, dannet i 1997. Bandet, med Joachim Nielsen i front, var en videreføring av bandet Jokke & Valentinerne som formelt ble oppløst i 1994. Petter Pogo er ved siden av Jokke den eneste som har spilt i begge band.

Jokke med Tourettes gav ut to studioalbum: *[[Trygge Oslo]]* (1997) og *[[Billig lykke]]* (1999). Da Jokke døde i 2000 var bandet i gang med innspillingen av sitt tredje album. Fire låter fra dette albumet er med på samleplaten *[[Prisen for popen]]* fra 2002.

Flere av medlemmene fra The Tourettes, Petter Pogo, Petter Baarli og Runar «Kula» Johannessen, har vært faste medlemmer i tributebandet Valentourettes siden 2003. Bandet turnerer med låter fra hele Jokkes karriere og har hatt ulike vokalister.

## Besetning på ''Trygge Oslo'' (1997)
*Joachim Nielsen – vokal og gitar
*Petter Pogo – gitarer, tangenter, vokal
*Jørgen Wang – bass
*Ola Snortheim – trommer

## Besetning på ''Billig lykke'' (1999)
*Joachim Nielsen – vokal, gitar og piano
*Petter Baarli – gitarer, kor og kassegitar
*Jørgen Wang – bass
*Runar «Kula» Johannessen – trommer

## Diskografi
**[[Trygge Oslo]]* (1997)
**[[Billig lykke]]* (1999)

## Eksterne lenker
* 
* 
*  Fanside
*  Komplett diskografi
*  Valentourettes
Hubli-Dharwad

Tvillingbyene **Hubli-Dharwad** ligger ca. 430&nbsp;km fra Bangalore, hovedstaden i delstaten Karnataka. Dharwad er det administrative sentrum i distriktet Dharwad, mens byen Hubli som ligger ca. 22&nbsp;km unna er det kommersielle sentrum. Sammen danner de en tvillingby som regnes som distriktshovedstaden i Dharwad District. 

## Transport

Hubli har bra transportmuligheter både på vei, bane og i luften. Byen ligger sentralt og har gode tilknytniger til både Bangalore og Mumbai osv.

Det går flere ekspress- og passasjertog mellom Hubli og Bangalore hver dag. Hubli er en viktig jernbanesentral, og har derfor daglig avganger til Bangalore, Mumbai, Pune, Delhi, Hyderabad, Ahmedabad, Vijayawada, Mysore og ukentlig avgang til Chennai, Howrah og Thiruvanantapuram.  

Kingfisher Airlines flyr daglig til Bangalore og Mumbai. Hubli Airport vil snart kunne ta i mot fly om natten, og da forventer man at trafikken vil øke.
Ungarn under Vinter-OL 1984

**Ungarn under Vinter-OL 1984**. Ni sportsutøvere, sju menn og to kvinner, fra Ungarn deltok i fire sporter, alpint, kunstløp, hurtigløp på skøyter og skiskyting under Vinter-OL 1984 i Sarajevo i Jugoslavia. Ungarn vant ikke noen medalje, beste plassering var en fjortendeplass i langrenn 4&nbsp;x&nbsp;10&nbsp;km stafett. Skiskytteren Mayer Gábor var Ungarns flaggbærer under åpningsseremonien.

## Medaljer
Tyrkia under Vinter-OL 1984

**Tyrkia under Vinter-OL 1984**. Sju sportsutøvere, alle menn, fra Tyrkia deltok i to sporter, alpint og langrenn under Vinter-OL 1984 i Sarajevo i Jugoslavia. Tyrkia, som deltok for åttende gang i et vinter-OL, vant ikke noen medaljer. Beste plassering var en 27.-plass i slalåm for menn. 
 
## Medaljer
Pipavav

**Pipavav** er en mindre kystlandsby i delstaten Gujarat i vestlige India. Den ligger 130 kilometer vest for Bhavnagar, og 89 kilometer øst for Diu.

Pipavav er en havneby. Port Pipavav, Indias første private havn er en større havn som handterer container- og bulkskip. I tillegg fungerer havnen også som offshorebase for den økende oljeaktiviteten i området. Port Pipavav handterte 200&nbsp;000 TEU med containerlast i 2008. Havnen ble åpnet i 1996.

Nærmeste by er Rajula, 22 kilometer unna.
Tsjekkoslovakia under Vinter-OL 1984

**Tsjekkoslovakia under Vinter-OL 1984**. Femti sportsutøvere, trettiåtte menn og tolv kvinner, fra Tsjekkoslovakia deltok i åtte sporter, aking, alpint, kunstløp, ishockey, langrenn, skihopping, kombinert og skiskyting under Vinter-OL 1984 i Sarajevo i Jugoslavia. Tsjekkoslovakia kom på tolvteplass med to sølv- og fire bronsemedaljer. Ishockeyspilleren Jiří Králík var Tsjekkoslovakias flaggbærer under åpningsseremonien.

## Medaljer

## Medaljevinnerne

## Referanser


## Eksterne lenker
* Resultater og profilside  på sports-reference.com
Gunship

***Gunship*** er et AH-64 Apache flysimulator-spill utviklet og utgitt av MicroProse i 1986. Spillet ble utviklet under ledelse av Andy Hollins, en av MicroProses grunnleggere, og blant annet Sid Meier var med på programmeringen.

Spillet har oppdrag i syv regioner, blant annet USA, Sentralamerika, Midtøsten og Vest-Europa. Flytiden inngår i vurderingen av oppdraget, så om man velger å ligge i skjul bak et fjell for så å hoppe fram og angripe, eller om man flyr uforutsigbart og håper å skyte alle andre før de skyter deg, så har begge metodene fordeler og ulemper. *Gunship* har ikke noen slutt, men etter å nå graden Oberst kan man ikke lenger forfremmes, men man kan få flere medaljer.

*Gunship* ble utgitt i 1986 til blant annet DOS, Atari ST, Amiga, Commodore 64, og kom til Sega Mega Drive i 1993.

*Gunship* ble MicroProse tredje best-selgende spill i 1987. I 1996 ble det listet som det 102. beste spillet i historien.

En oppfølger *Gunship 2000* kom i 1991 og enda en *Gunship!* i 1999.

## Referanser


## Eksterne lenker
* ''Gunship'' for Amiga på The Hall of Light (HOL)
* Bilder av Commodore 64-versjonen av ''Gunship'', boksen og manualen på C64Sets.com
USA under Vinter-OL 1984

**USA under Vinter-OL 1984**. 107 sportsutøvere, syttisju menn og tretti kvinner, fra USA deltok i ti sporter under Vinter-OL 1984 i Sarajevo i Jugoslavia. De deltok i aking, alpint, bobsleigh, langrenn, kunstløp, skihopping, hurtigløp på skøyter, ishockey, kombinert og skiskyting. USA ble tredje beste nasjon med fire gull- og fire sølvmedaljer. Akeren Frank Masley var USAs flaggbærer under åpningsseremonien.
  
## Medaljer

 
## Medaljevinnerne

## Eksterne lenker
*  United States at the 1984 Sarajevo Winter Games  på Sports-reference.com/olympics
Hyvinge landkommune

**Hyvinge landkommune** (svensk: *Hyvinge landskommun*, finsk: *Hyvinkään maalaiskunta*) er en tidligere kommune i landskapet Nyland i Finland.
Kommunen hadde  innbyggere i 1963. Hyvinge landkommune var en finskspråklig kommune.

Hyvinge landkommune ble slått sammen med Hyvinge by 1. januar 1969.

## Referanser
Moradabad

**Moradabad** eller **Muradabad** (hindi: , urdu: ) er en by og kommune i distriktet med samme navn i den indiske delstaten Uttar Pradesh. Den ble grunnlagt i år 1625 av Rustam Khan, guvernøren av Katehr. Den mogulske prinsen Murad Baksh var navnegiveren, og gav byen navnet Moradabad. Byen er administrasjonssentrum i Moradabad distrikt. Ifølge den indiske regjeringen er Moradabad distrikt en av flere distriktet hvor det er muslimsk majoritet. Dette ble sagt på grunnlag av tall fra 2001-folketellingen, sosioøkonomiske indikatorer og grunnleggende fasilitetsindikatorer. Byen har en moské fra 1600-tallet. 

Moradabad ligger 167 km øst for Indias hovedstad, New Delhi, på bredden av elven Ram Ganga (en sideelv til Ganges). Den ligger gjennomsnittlig 185 moh. Byen er et samferdsels- og handelssenter. NH 24 (National Highway 24) går gjennom byen. Denne hovedveien går mellom New Delhi og Lucknow. Moradabad er kjent for sin storartede eksport av messingprodukter til Nord-Amerika, Europa og resten av verden. Av den grunn blir byen ofte kalt *Messingbyen* eller *Peetal Nagri* (på det lokale språket). I tillegg tjener Moradabad godt på fremstilling av bomullsvarer, tepper, glassvarer, kniver og klokker. Byen utmerker seg ved å være den største eksportøren av husflid i landet. Den har nå nærmere en million innbyggere, som tilhører forskjellige etnisiteter og trosretninger. 

Fra 1740 til 1773 var det rohillafolk (et pashtunfolk) som hadde herredømme over byen. I tiden fra 1801 frem til Indias uavhengighet i 1947 var Moradabad under britisk styre. 

Byen er Indias største produsent av Bangel
## Referanser


## Eksterne lenker
* Distriktets offisielle nettside (engelsk)
Vest-Tyskland under Vinter-OL 1984

**Vest-Tyskland under Vinter-OL 1984**. Åttifire sportsutøvere fra Vest-Tyskland, sekstini menn og femten kvinner, deltok i ti sporter under Vinter-OL 1984 i Sarajevo i Jugoslavia. De deltok i aking, alpint, bobsleigh, langrenn, kunstløp, skihopping, skøyter, ishockey, kombinert og skiskyting. Det var femte gang som Vest-Tyskland stilte med egen OL-tropp i et vinter-OL, første gang var under 1968 i Grenoble. Vest-Tyskland kom på åttendeplass med to gull-, en sølv- og en bronsemedalje. Skøyteløperen Monika Pflug var Vest-Tysklands flaggbærer under åpningsseremonien.

## Medaljer

## Medaljevinnerne
Café Landtmann

**Café Landtmann** er en kafé og restaurant i Wien. Den ble etablert i 1873, og er et av de fremste eksemplene på klassiske wienerske kafeer. 

Kafeen har siden etableringen vært et viktig møtested for byens intellektuelle, og var stamstedet til blant andre Sigmund Freud, Gustav Mahler og Josef Breuer. Under frigjøringen av Wien mot slutten av andre verdenskrig, tok russiske soldater seg inn i lokalet og skjøt i stykker interiøret, men det ble gjenåpnet etter en renovasjon. Kanskje på grunn av beliggenheten i nærheten av det østerrikske parlamentet og Burgtheater, er kafeen idag et populært møtested for politikere, journalister og forretningsfolk.

## Litteratur
* Felix Czeike: *Historisches Lexikon Wien.* Band 1, Kremayr & Scheriau, Wien 1992, ISBN 3-218-00543-4, S.&nbsp;538.
* Hans Veigl: *Wiener Kaffeehausführer.* Kremayr & Scheriau, Wien 1994, ISBN 3-218-00587-6.
* Peter Roos, Clemens Fabry: *Der Engel im Kaffeehaus. "Herr Robert", Cafe Landtmann, Wien und die Welt.* Bibliothek der Provinz, Weitra 2004, ISBN 3-85252-569-1.
Østerrike under Vinter-OL 1984

**Østerrike under Vinter-OL 1984**. 65 sportsutøvere, 58 menn og sju kvinner, fra Østerrike deltok i ni grener, aking, alpint, bobsleigh, kunstløp, langrenn, skihopping, ishockey, hurtigløp på skøyter og skiskyting under Vinter-OL 1984 i Sarajevo i Jugoslavia. Østerrike kom på 17.-plass med en bronsemedalje. Alpinisten Franz Klammer var Østerrikes flaggbærer under åpningsseremonien.
  
## Medaljer

## Medaljevinnerne
Kota (Rajasthan)

**Kota** (hindi: , tidligere kalt *Kotah*) er en by i nordlige India i delstaten Rajasthan. Byen ligger på bredden av elven Chambal. Byen er handelssenteret i området. Byen er kjent for den karakteristiske malingsstilen som kommer herfra, samt for å ha gode utdanninginstitusjoner. 

**Distanser til større byer**
*Delhi – 454&nbsp;km
*Jaipur – 256&nbsp;km

## Klima
Klimaet i denne byen er tropisk. Mens temperaturen om sommeren kan bli svært høy (snittemperatur på dagtid -godt over 42 grader) -er vintrene på sin side milde. 
Sommersesongen i Kota varer fra april til oktober. Gjennomsnittlig årlig nedbør er 885,6 mm. Mesteparten av nedbøren kommer i monsuntiden som varer fra siste uke i juni til medio september.

Kota er den femte største byen i Rajasthan. Byen regnes for å være industri-og utdanningshovedstaden i delstaten.
Nathan Eccleston

**Nathan Eccleston** (født 30. desember 1990 i Manchester) er en engelsk fotballspiller og spiss for Tranmere Rovers FC på utlån fra Blackpool FC. Han kom fra til Liverpool FC fra Bury FC da han var 15 år gammel.

## Klubbfotball
### Liverpool
I 2009/2010-sesongen spilte Eccleston  for Liverpools reservelag, etter at han hadde spilt fast på U18-laget året før. Den 27. august, i sin første seriekamp for reservelaget, scoret han to mål da laget tapte 3-2 borte mot Blackburn Rovers.

6. september 2009 ble Eccleston kalt inn som del av Champions league-laget til gruppespillet i konkurransen.

Førstelagsdebut kom den 28. oktober 2009 i Carling Cup-kampen mot Arsenal, da han kom innpå som innbytter for Philipp Degen sent i kampen. Han debuterte i ligaen kun få dager senere, også som innbytter, da han kom inn mot Fulham.

## Klubbstatistikk

## Referanser


## Eksterne lenker
* 
* Spillerprofil på liverpoolfc.tv
* Spillerprofil på BBCSport
* Spillerprofil på ESPN
Diu

**Diu** er en by i Diu distrikt i unionsterritoriet Dadra og Nagar Haveli og Daman og Diu i India.

Byen er berømt for det viktige slaget som stod her i 1509, mellom Portugal og en alliert styrke bestående av Tyrkia, Egypt, styrker fra Venezia, Ragusa (nå kjent som Dubrovnik), samt sultanen av Gujarat.

Diu er en øy som ligger på sørkysten av Kathiawar-halvøyen. Øyen har 21&nbsp;576 innbyggere (2001), og øyens areal er 40 km². Selve landsbyen Diu ligger på østsiden av øyen, og den er kjent for et fort og en gammel portugisiske katedral. Landsbyen Ghogla som ligger på fastlandsiden av øyens østside er også en del av Diu.

Diu var under portugisisk styre frem til den ble okkupert av den indiske hæren 19. desember 1961. Fram til 2020 utgjorde Daman og Diu et eget unionsterritorium.

## Demografi
Diu hadde 21&nbsp;576 innbyggere i 2001. Av disse er 46&nbsp;% menn, og 54&nbsp;% kvinner. Andel av befolkningen som kan lese og skrive er på hele 75&nbsp;%, dette er mye høyere enn det nasjonale gjennomsnittet på 59,5&nbsp;%. 13&nbsp;% av befolkningen er under 6 år.
Thomas Cook

**Thomas Cook** (født 22. november 1808 fra Melbourne i Derbyshire i England, død 18. juli 1892 i Leicester) var grunnleggeren av verdens første reisebyrå.

## Liv og virke
### Bakgrunn
Thomas Cook kom fra en baptistisk familiebakgrunn. Hans foreldre John og Elizabeth Cook levde i enkle kår på et lite sted, Melbourne, i Derbyshire. Faren John Cook døde i februar 1812, da Thomas bare var tre år gammel. Moren giftet seg så med James Smithard i september samme år.

Skolegangen måtte Thomas Cook avbryte da han var ti år gammel og begynne med arbeide for å bidra til familiens underhold; han kunne bare fortsette på søndagsskolen som ble drevet av metodistene. Først hjalp han grønnsakshandleren John Robey, og lærte seg snekkeryrket som 14-åringen av sin alkoholiserte onkel John Pegg. 

### Karriere
Cook ble så pastor og evangelist i baptistbevegelsen som ung og engasjert i avholdssaken, og i den forbindelse organiserte han rimelige «selskapsreiser» for medlemmene. Den første var en togreise 5. juli 1841 fra Leicester til Loughborough, der 500 britiske avholdsfolk deltok. Målet var ikke å tjene penger, men å holde deltakerne bort fra ginflasken og bringe dem ut i frisk luft. Motto var å «sammenføre mennesker med mennesker, og mennesker med Gud», ifølge legpredikanten Thomas Cook. Reiseprisen dekket reisen på ståplass, en stykke brød med skinke, og en kopp te. På denne beskjedne måte begynte det som skulle bli masseturisme.

Han grunnla deretter reisebyrået Thomas Cook & Son. I 1872 organiserte han den første selskapsreisen jorden rundt, som varte i 222 dager, og tidlig på 1870-tallet lanserte han også de første reisesjekkene og internasjonale rundreisebilletter. Cook organiserte i Luxor også de første elvecruisene på Nilen, nok en milepæl i masseurismens historie i det dette var reiser som - til en viss grad - ble tilbudt til priser som man ikke trengte å tilhøre overklassen eller borgerskapet for å kunne delta på. Ved siden av organiserte Cooks selskap også statsbesøk for utenlandske regenter.

Særlig Cooks reiser til Orienten var populære, og inkluderte alt fra tolk og transportmiddel til telt. Reisebyrået arrangerte til og med pilegrimsreiser til Mekka.

Cooks reisebyrå forble i familiens eie frem til 1928.

## Referanser

## Eksterne lenker
*